
BIROUL CONTABILITATE, BUGET, IMPOZITE ȘI TAXE 


RAPORT DE SPECIALITATE
NR. 1085/31 01 2022
al proiectului de hotărâre privind aprobarea bugetului de venituri și cheltuieli pe anul 2022




	Bugetul de stat pe anul 2022 a fost aprobat prin Legea nr. 317 din 28 decembrie 2021, publicată în Monitorul Oficial  Nr. 1238 din 28 decembrie 2021.
	
Potrivit prevederilor art. 155 alin. (4) lit. b din Codul administrativ aprobat prin Ordonanța de Urgență a Guvernului nr. 57/2019, primarul propune aprobării consiliului local proiectul bugetului local, 
Iar dispozițiile  art. 39  din Legea nr. 273/2006 privind finanțele publice locale arată că:
„ (3) Pe baza veniturilor proprii şi a sumelor repartizate potrivit alin. (2), ordonatorii principali de credite, în termen de 15 zile de la publicarea legii bugetului de stat în Monitorul Oficial al României, Partea I, definitivează proiectul bugetului local, care se publică în presa locală sau se afişează la sediul unităţii administrativ-teritoriale. Locuitorii unităţii administrativ-teritoriale pot depune contestaţii privind proiectul de buget în termen de 15 zile de la data publicării sau afişării acestuia.
    (4) În 5 zile de la expirarea termenului de depunere a contestaţiilor prevăzut la alin. (3), proiectul bugetului local, însoţit de raportul ordonatorului principal de credite şi de contestaţiile depuse de locuitori, este supus aprobării autorităţilor deliberative, de către ordonatorii principali de credite.”
Conform procedurii legale mai sus arătată, anunțul cu privire la elaborare proiectului de buget al comunei Macea pe anul 2022 a fost publicat în presa locală anunțul de intenție cu prvire la elaborarea proiectului de act normativ din data de 01 februarie 2022, iar proiectul bugetului a fost postat pe site-ul www.macea.ro și la afișierul Primăriei comunei Macea.
Bugetul local se aprobă de către consiliile locale potrivit art. 129 alin. (4) lit. a) din Codul administrativ aprobat prin Ordonanța de Urgență a Guvernului nr. 57/2019, coroborat cu art. 39 alin. (4) din Legea finanțelor publice locale nr. 273/2006.

Bugetul local al comunei Macea pe anul 2022 cuprinde la venituri suma de 16.118.400 lei, iar la cheltuieli în sumă de  21.982.800   mii lei, cu un deficit de 5.864.400 lei care este acoperit din excedentul bugetului local pe anii precedenți.

Cheltuielile bugetului local pe anul 2022, pe cele două categorii majore ale acestuia, funcționare și investiții, se prezintă astfel:


	Total
	21,982.8 mii lei
	Proporția în total buget

	Sectiunea de functionare
	10,817.3 mii lei
	49.21%

	Sectiunea de dezvoltare
	11,165.5 mii lei
	50.79%

	
	
	


Așadar peste 50% din cheltuielile bugetului pe anul 2022 vor merge la investiții.

Grafic proporția cheltuielilor de funcționare, respectiv de investiții, în totalul cheltuielilor bugetare pe anul 2022 arată astfel:
[bookmark: _GoBack]

Mai detailat, structura cheltuielilor bugetului local pe anul 2022 se prezintă conform graficului: 






Investițiile propuse prin bugetul local pe acest an sunt următoarele:

1. Extindere, reabilitare si modernizare Șc Gimn "Pavel Covaci", corp cu nr administrativ 527, în com Macea, jud Arad –în curs de realizare
2. Extindere, reabilitare si modernizare Șc Gimn "Pavel Covaci", corp cu nr administrativ 528, în com Macea, jud Arad–în curs de realizare
3. Extindere rețea apa potabila si canalizare in cartierul din zona de N-E a localității Macea, județul Arad–în curs de realizare
4. Modernizare unitate sanitară, în comuna Macea, județul Arad–în curs de realizare
5. Modernizare străzi etapa II- asfaltarea a 6 km străzi cu canalizare
6. Realizare accese, podețe și trotuare în localitatea Macea și Sânmartin
7. Modernizare Cămin Cultural Sânmartin
8. Modernizare Grădinița PP Macea
9. Pietruirea tuturor străzilor din Macea și  Sânmartin
10. Asfaltare curte bloc, curte garaje, parcare cimitir si școala
11. Realizare piste biciclete Curtici-Macea- Sânmartin
12. Realizare sediu primărie in comuna Macea
13. Realizare SF Bază sportivă, de agrement și servicii în comuna Macea, jud Arad
14. Realizare SF extindere rețea apa potabila in comuna Macea aprox 10 km
15. Realizare SF extindere canalizare în comuna Macea aprox 12 km
16. Realizare SF extindere apa în localitatea Sânmartin
17. Realizare SF canalizare apă uzată în localitatea Sânmartin
18. Realizare Stații de reîncărcare vehicule electrice în Macea și Sânmartin
19. Realizare scena Cămin cultural Macea
20. Realizare căsuță unelte primărie
21. Realizare SF iluminat stradal şi arhitectural in Macea și Sânmartin
22. Realizare hala desfacere produse lactate piața Macea
23. Achiziție vitrine frigorifice pentru piața din Macea și Sânmartin
24. Achiziție echipamente IT primăria Macea
25. Sistem de producere și distribuție a energiei termice, utilizând energie geotermală
26. Actualizare Plan Urbanistic General și Regulament Local de Urbanism al comunei Macea
27. Realizare Strategia de dezvoltare a comunei Macea
28. Extindere sistem de supraveghere video Macea si Sânmartin

Propun Consiliului local Macea să aprobe proiectul de hotărâre  nr. 12 din 31.01.2022 cu privire la aprobarea bugetului local pe anul 2022 în forma inițiată de executiv. 




Sef birou
BEKE ROBERT
Sectiunile de functionare si dezvoltare

49,21% Sectiunea de functionare	50,79% Sectiunea de dezvoltare	10817.3	11165.5	

Cheltuieli 2022

10. Cheltuieli de personal 19,32%	20. Bunuri si servicii 22,71%	50. Fond de rezerva 1,36%	51. Transferuri  0,73%	55. Alte transferuri 1,17%	57. Asistenta sociala  4,58%	58. Proiecte cu finantare din fonduri externe  5,84%	59. Alte cheltuieli  0,51%	70. Cheltuieli de capital  44,78%	4247.5	4989.8	300	160	37	1007	1284	113	9844.5	

